CELEX: 31992R1830
Language: el
Date: 1992-07-03 00:00:00
Title: Κανονισμός (ΕΟΚ) αριθ. 1830/92 της Επιτροπής της 3ης Ιουλίου 1992 περί προσδιορισμού για τα κράτη μέλη και για την περίοδο εμπορίας 1992, της εκτιμώμενης απώλειας εισοδήματος, του εκτιμώμενου ποσού της πριμοδότησης που καταβάλλεται ανά προβατίνα και ανά αίγα καθώς και του ποσού της πρώτης προκαταβολής της πριμοδότησης αυτής και του ποσού της ειδικής ενίσχυσης στην εκτροφή αιγοπροβάτων σε ορισμένες μειονεκτικές ζώνες της Κοινότητας

Avis juridique important

|

31992R1830

Κανονισμός (ΕΟΚ) αριθ. 1830/92 της Επιτροπής της 3ης Ιουλίου 1992 περί προσδιορισμού για τα κράτη μέλη και για την περίοδο εμπορίας 1992, της εκτιμώμενης απώλειας εισοδήματος, του εκτιμώμενου ποσού της πριμοδότησης που καταβάλλεται ανά προβατίνα και ανά αίγα καθώς και του ποσού της πρώτης προκαταβολής της πριμοδότησης αυτής και του ποσού της ειδικής ενίσχυσης στην εκτροφή αιγοπροβάτων σε ορισμένες μειονεκτικές ζώνες της Κοινότητας  

Επίσημη Εφημερίδα αριθ. L 185 της 04/07/1992 σ. 0022 - 0024

ΚΑΝΟΝΙΣΜΟΣ (ΕΟΚ) αριθ. 1830/92 ΤΗΣ ΕΠΙΤΡΟΠΗΣ  της 3ης Ιουλίου 1992  περί προσδιορισμού για τα κράτη μέλη και για την περίοδο εμπορίας 1991, την εκτιμώμενη απώλεια εισοδήματος, το εκτιμώμενο ποσό της πριμοδότησης που καταβάλλεται ανά προβατίνα και  ανά αίγα καθώς και το ποσό της πρώτης προκαταβολής της πριμοδότησης αυτής και το ποσό της ειδικής ενίσχυσης στην εκτροφή αιγοπροβάτων σε ορισμένες μειονεκτικές ζώνες της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5  παράγραφος 6,  Εκτιμώντας:  ότι το άρθρο 5 παράγραφοι 1 και 5 του κανονισμού (ΕΟΚ) αριθ. 3013/89 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και, σε ορισμένες περιοχές των παραγωγών αιγείου  κρέατος- ότι οι περιοχές αυτές ορίζονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες χορηγείται η πριμοδότηση υπέρ  των παραγωγών αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3519/86 (4)- ότι το άρθρο 5 παράγραφος 8 του κανονισμού (ΕΟΚ) αριθ. 3013/89 προβλέπει τη δυνατότητα χορήγησης πριμοδότησης σε εκτροφείς προβατινών ορισμένων  ορεινών φυλών διαφορετικών από τις επιλέξιμες προβατίνες, σε ορισμένες περιοχές- ότι οι εν λόγω προβατίνες και οι περιοχές αυτές ορίζονται στο παράρτημα του κανονισμού (ΕΟΚ) αριθ. 872/84 του Συμβουλίου (5) με τον οποίο θεσπίζονται οι γενικοί κανόνες  σχετικά με τη χορήγηση πριμοδότησης υπέρ των παραγωγών βοείου κρέατος, όπως τροποποιήθηκε τελευταία από τον κανονισμό (ΕΟΚ) αριθ. 1970/87 (6)-  ότι, κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, και προκειμένου να καταστεί δυνατή η χορήγηση της προκαταβολής στους παραγωγούς προβείου και αιγείου κρέατος, πρέπει να υπολογιστεί η προβλεπόμενη απώλεια εισοδήματος  λαμβάνοντας υπόψη την προβλεπόμενη εξέλιξη των τιμών αγοράς-  ότι λόγω του γεγονότος ότι το Ηνωμένο Βασίλειο δεν εφαρμόζει πλέον το άρθρο 24 παράγραφος 2 του κανονισμού (ΕΟΚ) αριθ. 3013/89, από την περίοδο εμπορίας 1992 οδηγούμεθα στην εφαρμογή της ίδιας πριμοδότησης σε όλη την Κοινότητα-  ότι, σύμφωνα με το άρθρο 23 παράγραφος 4 του κανονισμού (ΕΟΚ) αριθ. 3013/89, το ποσό της πριμοδότησης ανά προβατίνα για τους παραγωγούς βαρέων αμνών υπολογίζεται για την περίοδο εμπορίας 1991, πολλαπλασιάζοντας την απώλεια εισοδήματος που αναφέρεται  στην παράγραφο 3 του εν λόγω άρθρου επί ένα συντελεστή που εκφράζει τη μέση ετήσια παραγωγή κρέατος βαρέος αμνού ανά προβατίνα που παράγει τους αμνούς αυτούς, ανά 100 χιλιόγραμμα βάρους σφαγίου- ότι ο συντελεστής για το 1992 δεν έχει ακόμα καθοριστεί  λόγω ελλείψεως πλήρων κοινοτικών στατιστικών- ότι, εν αναμονή του καθορισμού αυτού, πρέπει να χρησιμοποιηθεί προσωρινός συντελεστής- ότι το άρθρο 23 παράγραφος 4 του ίδιου κανονισμού καθορίζει επίσης, για την περίοδο 1991, το ποσό ανά προβατίνα για τους  παραγωγούς ελαφρών αμνών, ανά αίγα και ανά προβατίνα εκτός από προβατίνα που μπορεί να επωφεληθεί της πριμοδοτήσεως, σε 70 % της πριμοδότησης ανά προβατίνα για τους παραγωγούς βαρέων αμνών-  ότι, κατ' εφαρμογή του άρθρου 8 του κανονισμού (ΕΟΚ) αριθ. 3013/89, το ποσό της πριμοδότησης πρέπει να μειωθεί κατά την επίπτωση επί της βασικής τιμής του συντελεστή που προβλέπεται στην παράγραφο 2 του εν λόγω άρθρου- ότι ο συντελεστής αυτός  καθορίστηκε προσωρινά από τον κανονισμό (ΕΟΚ) αριθ. 1829/92 της Επιτροπής της 3ης Ιουλίου 1992, ο οποίος προβλέπει την εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο εμπορίας 1992 (7)-  ότι, σύμφωνα με το άρθρο 5 παράγραφος 6 του κανονισμού (ΕΟΚ) αριθ. 3013/89, η ανά εξάμηνο προκαταβολή καθορίζεται σε 30 % του ποσού της προβλεπόμενης πριμοδότησης- ότι σύμφωνα με το άρθρο 4 παράγραφος 3 του κανονισμού (ΕΟΚ) αριθ. 3007/84 της Επιτροπής  (8), όπως τροποποιήθηκε τελευταία από τον κανονισμό (ΕΟΚ) αριθ. 3340/90 (9), η προκαταβολή καταβάλλεται μόνον εφόσον το ποσό της είναι ίσο ή μεγαλύτερο από ένα Ecu-  ότι με τον κανονισμό (ΕΟΚ) αριθ. 1323/90 του Συμβουλίου (10), όπως τροποποιήθηκε τελευταία από τον κανονισμό (ΕΟΚ) αριθ. 1743/91 (11) έχει καθιερωθεί ειδική ενίσχυση στην εκτροφή αιγοπροβάτων σε ορισμένες μειονεκτικές περιοχές της Κοινότητας και έχουν  καθορισθεί τα σχετικά ποσά για την περίοδο 1992-  ότι στον εν λόγω κανονισμό αναφέρεται ότι η ενίσχυση χορηγείται με τους ίδιους όρους που προβλέπονται για τη χορήγηση της πριμοδοτήσεως υπέρ των παραγωγών αιγοπροβείου κρέατος- ότι πρέπει, συνεπώς, να προσδιοριστεί ότι τα όρια και τα ποσοστά πληρωμής  που προβλέπονται στο άρθρο 5 παράγραφος 7 του κανονισμού (ΕΟΚ) αριθ. 3013/89 εφαρμόζονται επίσης σ' αυτήν την ειδική ενίσχυση δεδομένης της ιδιαίτερα δύσκολης κατάστασης της αγοράς, πρέπει να προβλεφθεί ότι επιτρέπεται στα κράτη μέλη για την περίοδο  εμπορίας 1992 να καταβάλουν από τώρα το σύνολο της ενισχύσεως αυτής-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εκτιμώμενη διαφορά μεταξύ της τιμής βάσης, μειωμένης κατά την επίπτωση του συντελεστή που προβλέπεται στο άρθρο 8 παράγραφος 2 του κανονισμού (ΕΟΚ) αριθ. 3013/89, και της προβλεπόμενης τιμής αγοράς για την περίοδο εμπορίας 1992, καθορίζεται  για τις ακόλουθες περιοχές ως εξής:  (σε Ecu/100 kg)      Περιοχή  Διαφορά     1  118,232  2  118,232     Άρθρο 2  1. Το εκτιμώμενο ποσό της πριμοδότησης που καταβάλλεται ανά προβατίνα και ανά περιοχή καθορίζεται ως εξής:  (σε Ecu)      Περιοχή  Εκτιμόμενο ποσό της πριμοδότησης που καταβάλλεται ανά προβατίνα     Παραγωγοί αμνών  βαρείς ελαφρείς      1  18,917  13,242  2  18,917  13,242     2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η  προκαταβολή την οποία τα κράτη μέλη μπορούν να καταβάλουν στους παραγωγούς καθορίζεται ως εξής:  (σε Ecu)      Περιοχή  Προκαταβολή της πριμοδότησης που καταβάλλεται ανά προβατίνα     Παραγωγοί αμνών  βαρείς ελαφρείς      1  5,675  3,973  2  5,675  3,973      Άρθρο 3  1. Το εκτιμώμενο ποσό της πριμοδότησης που καταβάλλεται ανά αίγα στις ζώνες που αναφέρονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 καθορίζεται ως εξής:  (σε Ecu)      Περιοχή  Εκτιμώμενο ποσό της πριμοδότησης που καταβάλλεται ανά αίγα     2  13,242    2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους  παραγωγούς αιγείου κρέατος που βρίσκονται στις ζώνες που περιγράφονται στην παράγραφο 1, καθορίζεται ως εξής:  (σε Ecu)      Περιοχή  Προκαταβολή της πριμοδότησης που καταβάλλεται ανά αίγα     2  3,973     Άρθρο 4  1. Το εκτιμώμενο ποσό της πριμοδότησης που καταβάλλεται ανά προβατίνα, εκτός από τις επιλέξιμες προβατίνες, εντός των ζωνών που αναφέρονται στο παράρτημα του κανονισμού (ΕΟΚ) αριθ. 872/84 καθορίζεται ως εξής:  (σε Ecu)      Περιοχή  Εκτιμώμενο ποσό της πριμοδότησης που καταβάλλεται ανά προβατίνα, εκτός από την επιλέξιμη προβατίνα     1  13,242    2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη  μέλη μπορούν να καταβάλουν στους εκτροφείς προβατινών, εκτός από τις επιλέξιμες προβατίνες που είναι εγκατεστημένες στις ζώνες που αναφέρονται στην παράγραφο 1, καθορίζεται ως εξής:  (σε Ecu)      Περιοχή  Προκαταβολή της πριμοδότησης που καταβάλλεται ανά προβατίνα, εκτός από την επιλέξιμη προβατίνα     1  3,973     Άρθρο 5  Κατ' εφαρμογή του άρθρου 1 παράγραφος 2 του κανονισμού (ΕΟΚ) αριθ. 1743/91, το ποσό που τα κράτη μέλη επιτρέπεται να πληρώσουν στους παραγωγούς αιγοπροβείου κρέατος που βρίσκονται στις μειονεκτικές ζώνες κατά την έννοια της οδηγίας 75/268/ΕΟΚ  του Συμβουλίου (12), εντός των ορίων και των ποσών που προβλέπονται στο άρθρο 5 παράγραφος 7 και παράγραφος 8 δεύτερο εδάφιο δεύτερη περίπτωση του κανονισμού (ΕΟΚ) αριθ. 3013/89, καθορίζεται ως εξής:  - 5,5 Ecu ανά προβατίνα για τους παραγωγούς που αναφέρονται στο άρθρο 5 παράγραφοι 2 και 4 του εν λόγω κανονισμού,  - 3,8 Ecu ανά προβατίνα για τους παραγωγούς που αναφέερονται στο άρθρο 5 παράγραφος 3 του εν λόγω κανονισμού,  - 3,8 Ecu ανά προβατίνα για τους παραγωγούς που αναφέερονται στο άρθρο 5 παράγραφος 5 του εν λόγω κανονισμού,  - 3,8 Ecu ανά προβατίνα για τους παραγωγούς που αναφέερονται στο άρθρο 5 παράγραφος 8 του εν λόγω κανονισμού.  Άρθρο 6  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 97 της 12. 4. 1986, σ. 25. (4) ΕΕ αριθ. L 325 της 20. 11. 1986, σ. 17. (5) ΕΕ αριθ. L 90 της 1. 4. 1984, σ. 40. (6) ΕΕ αριθ. L 184 της 3. 7.  1987, σ. 23. (7) Βλέπε σελίδα 21 της παρούσας Επίσημης Εφημερίδας. (8) ΕΕ αριθ. L 283 της 10. 10. 1984, σ. 28. (9) ΕΕ αριθ. L 316 της 16. 11. 1991, σ. 24. (10) ΕΕ αριθ. L 132 της 23. 5. 1990, σ. 17. (11) ΕΕ αριθ. L 163 της 26. 6. 1991, σ. 44. (12) ΕΕ  αριθ. L 128 της 19. 5. 1975, σ. 1.